Η **Copaganda** (από το cop / αστυνομικός + προπαγάνδα) είναι νεολογισμός στην αγγλική γλώσσα, που χρησιμοποιείται από ακτιβιστές των ΗΠΑ για να περιγράψει την κατάσταση όταν τα ΜΜΕ προβάλλουν τους αστυνομικούς με καλό τρόπο και δεν δείχνουν τις κακές και παράνομες πράξεις που κάνουν σε βάρος πολιτών. Ο όρος είναι μία σύντμηση του cop *«αστυνομικός»* και του *«προπαγάνδα»* και χρησιμοποιείται από ακτιβιστές του Black Lives Matter. Το να προβάλλεται η αστυνομία με καλό τρόπο δεν πιστεύεται ότι ισχύει για πολλούς ανθρώπους της εργατικής τάξης, αυτόχθονες, μελαμψούς και μαύρους.

Ένα Περιπολικό του αστυνομικού τμήματος Χέντερσον δίπλα σε μια σκηνή προώθησης της αστυνομίας στην εκδήλωση Εκτίμησης της Ημέρας Επιβολής του Νόμου στη Νεβάδα το 2020
Η Copaganda ουσιαστικά είναι προσπάθειες προπαγάνδας για τη διαμόρφωση της κοινής γνώμης σχετικά με την αστυνομία ή την αντιμετώπιση της κριτικής της αστυνομίας και του αντιαστυνομικού συναισθήματος.

Ο όρος χρησιμοποιείται κυρίως στις Ηνωμένες Πολιτείες, αν και σε άλλες χώρες όπως το Ηνωμένο Βασίλειο, οι Φιλιππίνες και ο Καναδάς, για να επικρίνουν τα μέσα ενημέρωσης που δημιουργούν μονόπλευρες απεικονίσεις της αστυνομίας, επαναλαμβάνουν άκριτα αστυνομικές αφηγήσεις ή ελαχιστοποιούν την ανάρμοστη συμπεριφορά της αστυνομίας. Έχει επίσης εφαρμοστεί σε ιστορίες ανθρώπινου ενδιαφέροντος και Viral βίντεο αστυνομικών που εκτελούν "υγιειώς" της δραστηριότητες στις κοινότητές τους.

Οι φανταστικές και ψεύτικες απεικονίσεις της αστυνομίας από τα ΜΜΕ, ειδικά σε αστυνομικές διαδικασίες και νομικά δράματα, έχουν χαρακτηρισθεί ως «κοπαγάντα» και έχουν επικριθεί για την παρουσίαση των αστυνομικών ως αλάνθαστους ήρωες καθώς και η ενίσχυση της σύγχυσης και των παρανοήσεων που δημιουργούν τα ΜΜΕ σχετικά με τα ποσοστά εγκληματικότητας, τις μειονοτικές ομάδες και την εν γένει ανάρμοστη συμπεριφορά της αστυνομίας.

Ιστορικό
--------

Ο Jack Webb (στο κέντρο, δείχνοντας) στα γυρίσματα του Dragnet, 1966. Πολλά από τα έργα του Webb, συμπεριλαμβανομένου του Dragnet, επικυρώθηκαν και υποστηρίχθηκαν από το Αστυνομικό Τμήμα του Λος Άντζελες και ήταν πολύ υπέρ της αστυνομίας, αποτελώντας μια πρώιμη μορφή copaganda.
Ο Brenden Gallagher στην ψηφιακή πλατφόρμα The Daily Dot αναφέρει ότι ιστορίες του τύπου "σώζοντας γατάκια" και χαρούμενοι αστυνομικοί με "χριστουγεννιάτικα δώρα έκπληξη" ως "παλαιές εκδοχές αυτού που βλέπουμε σήμερα" και συνεχίζει δηλώνοντας ότι "η Copaganda είναι τόσο παλιά, μπορείτε να τη δείτε στις νυχτερινές επαναλήψεις Nick at Nite του Nickelodeon. Τα μέσα μαζικής ενημέρωσης επαναφέρουν τις αστυνομικές σχέσεις από την εποχή του Άντι Γκρίφιθ, και τώρα στην εποχή του Brooklyn Nine-Nine, που απλώς χρησιμοποιείται πιο συχνά και πιο αποτελεσματικά."

Ο ανερικανός τηλεοπτικός σεναριογράφος και παραγωγός Aaron Rahsaan Thomas σχολιάζει την ιστορία της copaganda στην αμερικανική τηλεόραση: «Τα τελευταία 60 χρόνια έχουμε δει εκπομπές όπως Dragnet (1951–59), The Untouchables (1959–63) και Adam 12 (1968–75) να καθιερώνουν μια φόρμουλα όπου, μέσα σε μια ώρα ιστορίας, οι καλοί άντρες του νόμου, γνωστοί και ως λευκοί αστυνομικοί με τετράγωνα σαγόνια, νικούν τους κακούς, συχνά γνωστοί ως φτωχοί και έγχρωμοι». Μεταγενέστερες εκπομπές όπως το Hawaii Five-O (1968–80) και το Kojak (1973–78) ενίσχυσαν αυτή την αφήγηση, μαζί με το Hill Street Blues (1981–87), Miami Vice (1984–89) και Cagney & Lacey (1982– 89), τα οποία «ως επί το πλείστον, ειπώθηκαν από την οπτική γωνία των λευκών αστυνομικών που περιστασιακά αλληλεπιδρούν με έγχρωμους ανθρώπους που ήταν, στην καλύτερη περίπτωση, μονοδιάστατοι εγκληματίες, συνάδελφοι, αφεντικά, βοηθοί και καλύτεροι φίλοι και δεν ταυτιζόταν με την εγκληματικότητα, αλλά συχνά παρουσιάζονταν με μια απάνθρωπη έλλειψη βάθους ή παρουσίας».

Το 1979, ο ιστορικός E.P. Thompson επέστησε την προσοχή στις βρετανικές εκδηλώσεις του φαινομένου. Παρατήρησε μια τάση προς τη «λαϊκίστικη γιορτή των υπαλλήλων του κράτους» που πλασαρίστηκε στη βρετανική τηλεόραση ως τον «οικιακό γείτονα και παγκόσμιο θείο, Dixon of Dock Green».

Το 2020, μετά τη δολοφονία του Τζορτζ Φλόιντ από την αστυνομία και τις διαμαρτυρίες που προέκυψαν, το κοινό στις ΗΠΑ και αλλού, ζήτησε αυξημένη προσοχή στον τρόπο με τον οποίο απεικονιζόταν η αστυνομία σε εκπομπές εγκλήματος και σε άλλα μέσα. Αυτό είχε ως αποτέλεσμα την ακύρωση ορισμένων προγραμμάτων, όπως το τηλεοπτικό ριάλιτι Cops και το Live PD της A&E. Οι ακτιβιστές επέκριναν βίντεο με αστυνομικούς να γονατίζουν με τους διαδηλωτές ως ρηχές χειρονομίες ή επιτελεστικές εκδηλώσεις αλληλεγγύης και ορισμένοι διαδηλωτές ισχυρίστηκαν στα μέσα κοινωνικής δικτύωσης ότι αργότερα δέχθηκαν επίθεση από την ίδια αστυνομία. Η εστίαση των μέσων ενημέρωσης στις λεηλασίες κατά τη διάρκεια των διαδηλώσεων έχει επίσης χαρακτηριστεί ως κοπαγάνδα.

Ο Σκοπός
--------

Μια "κοινωνική εκδήλωση" της αστυνομίας στο Southend-on-Sea της Αγγλίας.
Ο σκοπός της copaganda είναι να επηρεάσει την κοινή γνώμη προς όφελος της επιβολής του νόμου και να αναπροσανατολίσει την προσοχή μακριά από ειδήσεις που μπορεί να δημιουργήσουν μια αρνητική εικόνα της επιβολής του νόμου. Σε ένα άρθρο για τους New York Times για ένα viral βίντεο που έδειχνε αστυνομικούς της αστυνομίας του Νόρφολκ να χορεύουν, η ρεπόρτερ Laura Holson το πειέγραψε ως ένα παράδειγμα μιας μεγαλύτερης τάσης για «βίντεο με αξιωματικούς που παίζουν και χορεύουν και τα οποία έχουν γίνει viral σε όλη τη χώρα, καθώς τα αστυνομικά τμήματα εντείνουν τις προσπάθειες προβολής επιδιώκοντας να βελτιώσουν την εικόνα τους» και το χαρακτήρισε ως «χορό δημοσίων σχέσεων». Ο αστυφύλακας William Pickering, ένας αστυνομικός και εκπρόσωπος τύπου στο αστυνομικό τμήμα του Νόρφολκ, ο οποίος δημιούργησε το βίντεο «Uptown Funk» δήλωσε για το βίντεο αυτό ότι «επιτρέπει στη χώρα να μας δει με άλλο τρόπο».

Ο Brenden Gallagher περιγράφει ότι ο σκοπός της copaganda είναι να κερδίσει την μάχη των εντυπώσεων και δημοσίων σχέσεων: «Αν ένας δυσανάλογος αριθμός άρθρων σχετικά με την αστυνομία που εμπλέκεται σε «τυχαίες» πράξεις καλοσύνης εμφανιστεί στη ροή του προγράμματος της τηλεόρασής σας, ενώ ιστορίες για αστυνομική διαφθορά ή κακοποίηση αποσιωπηθούν ή αποκαλυφθούν εντελώς, η δημόσια αντίληψη για την αστυνομία φαίνεται τελικά πολύ διαφορετική από την πραγματικότητα.» Σύμφωνα με μια ακαδημαϊκή μελέτη με θέμα "Δύναμη των Μέσων & Έλεγχος Πληροφοριών: Μελέτη Αστυνομικών Οργανώσεων & Σχέσεων με τα ΜΜΕ" για το Εθνικό Ινστιτούτο Δικαιοσύνης:

>  Οι περισσότεροι πολίτες έχουν ελάχιστη επαφή με αξιωματικούς επιβολής του νόμου και η γνώμη τους για την αστυνομία συχνά διαμορφώνεται από την απεικόνιση των λειτουργιών μας από τα μέσα μαζικής ενημέρωσης. Η διατήρηση καλών σχέσεων με τον Τύπο είναι επομένως κρίσιμο στοιχείο των δημοσίων σχέσεων. Οι αξιωματικοί και οι υπάλληλοι πρέπει να διατηρούν καλή σχέση με τα μέσα ενημέρωσης και να τα αντιμετωπίζουν με ευγενικό και αμερόληπτο τρόπο. Πρέπει να θυμόμαστε ότι τα μέσα ενημέρωσης έχουν νόμιμη λειτουργία στην κοινωνία μας και η δημόσια εμπιστοσύνη στην αστυνομία μπορεί να ενισχυθεί μέσω των κατάλληλων συναλλαγών με τα μέσα ενημέρωσης. Η αποστολή ... είναι (1) ο συντονισμός της δημοσίευσης ακριβών και έγκαιρων πληροφοριών στα μέσα ενημέρωσης και το κοινό και (2) η προώθηση της θετικής εικόνας της αστυνομίας. Οι στόχοι της (αστυνομίας) είναι η διατήρηση της δημόσιας υποστήριξης... διατηρώντας ανοιχτούς τους δρόμους επικοινωνίας μεταξύ των τμημάτων, των μέσων ενημέρωσης και των πολιτών. Οι στόχοι ... είναι η χρησιμοποίηση των μέσων ενημέρωσης κατά την προσπάθεια τόνωσης του κοινού ενδιαφέροντος σε αστυνομικά προγράμματα που αφορούν την κοινότητα και την προώθηση ενός αισθήματος ομαδικής εργασίας μεταξύ της αστυνομίας και των μέσων ενημέρωσης. Οι αστυνομικοί θα υιοθετήσουν μια προληπτική προσέγγιση για να έρθουν σε επαφή με τα μέσα ενημέρωσης με πληροφορίες σχετικά με το Τμήμα που διαφορετικά θα μπορούσαν να μην έλθουν στην αντίληψή τους, αλλά είναι άξιες ειδήσεων.
> 
> 

Η Ronnie Boyd, μία αφροαμερικανή φεμινίστρια από το Σικάγο, περιγράφει τον ρόλο της copaganda ως μια προσπάθεια να αποσπάσει την προσοχή του κοινού από τον ρατσισμό και τη ρατσιστική αστυνόμευση στην Αμερική: «ιστορίες Black folx που πυροβολήθηκαν, δολοφονήθηκαν, δέχθηκαν σεξουαλικές επιθέσεις και παρενοχλήθηκαν από την αστυνομία, έχουν πλημμυρίσει τα ερτζιανά από τότε που ξεκίνησε η δημιουργία του Black folx power για να τραβήξουν την προσοχή του κοινού. Έκτοτε, τα αστυνομικά τμήματα σε όλη τη χώρα εργάστηκαν σκληρά για να ανακατευθύνουν την προσοχή μας. Μία από τις στρατηγικές τους είναι η "κοπαγκάνδα".» Τα ΜΜΕ που κάνουν Copaganda, έχει αποδειχθεί σε μια μελέτη ότι ενισχύουν τις ρατσιστικές παρανοήσεις.

Παραδείγματα
------------

Παραδείγματα Copaganda βρίσκονται σε ορισμένες τηλεοπτικές σειρές, εκπομπές και δελτία ειδήσεων.

### Η.Π.Α.

Ένα παιδί που χαϊδεύει έναν αστυνομικό σκύλο σε μια ανοιχτή εκδήλωση της Αστυνομίας του Τορόντο το 2019
Τα μέσα ενημέρωσης είναι τα πιο κοινά μέσα προώθησης της copaganda, συχνά παίρνοντας τη μορφή ειδήσεων σχετικά με αστυνομικούς που εκτελούν απλά καθήκοντα που μπορούν να ερμηνευθούν ως αξιέπαινα από τους τηλεθεατές. Εν μέσω της Εξέγερσης στο Φέργκιουσον το 2014, μια ευρέως διαδεδομένη είδηση και φωτογραφίες του 12χρονου Devonte Hart αγκαλιά με τον αστυφύλακα της αστυνομίας του Πόρτλαντ, Bret Barnum, έχουν χαρακτηριστεί από τους επικριτές ως εξέχον παράδειγμα κοπαγάντας. Το CBS News συμπεριέλαβε αυτή την ιστορία σε ένα άρθρο με τίτλο **«Μέσα στην ένταση του Φέργκιουσον, η συναισθηματική αγκαλιά γίνεται viral»**, με την επικεφαλίδα: «Ονομάζεται η αγκαλιά που αισθάνθηκε όλος ο κόσμος».

Το 2018, τα κατασκευασμένα βίντεο της αστυνομίας έλαβαν μεγάλη κάλυψη στα μέσα ενημέρωσης. Η USA Today το χαρακτήρισε «η επιτυχημένη τάση των μέσων κοινωνικής δικτύωσης του καλοκαιριού» και δημιούργησε μια στήλη στην ιστοσελίδα της για τα αστυνομικά τμήματα ώστε να υποβάλουν κατασκευασμένα βίντεο των αστυνομικών για ψηφοφορία. Το άρθρο ανέφερε ότι "σχεδόν κάθε ένα από τα βίντεο που εμφανίζονται στα μέσα κοινωνικής δικτύωσης γίνεται viral κάνοντας όλους (θεατή και δημιουργό βίντεο) νικητές."

Το Εθνικό Μουσείο Επιβολής του Νόμου (National Law Enforcement Museum) στην Ουάσινγκτον περιγράφηκε ως «ξεκάθαρη κοπαγάνδα» σε μια κριτική του μουσείου για την Washington Post, δηλώνοντας ότι «κλίνει περισσότερο προς την προπαγάνδα παρά την μόρφωση».

Το αστυνομικό ρεπορτάζ των δελτίων ειδήσεων συχνά συζητά τους πυροβολισμούς της αστυνομίας με παθητική φωνή, μερικές φορές χρησιμοποιώντας τη φράση "πυροβολισμός από αξιωματικό", που έχει περιγραφεί ως ευφημισμός ή μια μορφή κοπαγάνδας. Μια τέτοια γλώσσα συσκοτίζει τον ρόλο που έπαιξε η αστυνομία στην αλληλεπίδραση που περιγράφεται. Στην περίπτωση «πυροβολισμού από αξιωματικό», αποκρύπτει τον τρόπο με τον οποίο ο αξιωματικός συμμετείχε στην συμπλοκη και εν συνεχεία στη βολή. Αυτή η πρακτική (που ονομάζεται επίσης «παρελθοντικός εξωφρενικός» χρόνος) αποθαρρύνεται από τον ραδιοφωνικό σταθμό NPR και δεν επιτρέπεται από το **AP Stylebook** του Associated Press το 2017.

Τον Φεβρουάριο του 2023, η πόλη του Τορόντο ξόδεψε εκατοντάδες χιλιάδες δολάρια σε ένα podcast για να παρουσιάσει μια «παρασκηνιακή» άποψη της αστυνόμευσης στην πόλη. Προσέλαβαν έναν τρίτο παραγωγό για να αποφύγουν την εντύπωση ότι το πρόγραμμα ήταν "copaganda", αν και το πρακτορείο διατήρησε τον τελευταίο λόγο για το περιεχόμενο του podcast. Αναφορές σε μέσα ενημέρωσης που παράγονται από αστυνομικές υπηρεσίες στο Έντμοντον της Οτάβα, του Βανκούβερ και σε σχέση με τις διαδηλώσεις των κομβόι του 2022 έχουν επίσης χαρακτηριστεί ως κοπαγάνδα.

### Ελλάδα

Ελικόπτερο της ΕΛ.ΑΣ.
Στην Ελλάδα ένα στοιχείο της copaganda, είναι όταν στην υπόθεση των θανάτων τριών αδελεφών στην Πάτρα η αστυνομία και κυρίως η αντιτρομοκρατική, πάνοπλη και με κουκούλες, προσπαθεί να δαιμονοποιήσει τους συλληφθέντες προωθώντας συγκεκριμένες εικόνες, για παράδειγμα, όταν συνοδεύεται ένας κατηγορούμενος με αλεξίσφαιρο γιλέκο, χωρίς να υπάρχει κίνδυνος για την ζωή του ή όταν του φοράνε χειροπέδες χωρίς να υπάρχει κίνδυνος φυγής του ή ακόμα και όταν γίνεται εντυπωσιακή είσοδος στα δικαστήρια ή την Εισαγγελία συνοδεία πολλών αυτοκινήτων της ασφάλειας μπροστά από τις κάμερες, ενώ υπάρχει πίσω είσοδος στο κτίριο, μέθοδος που προσβάλλει το τεκμήριο αθωότητας των συλληφθέντων, σύμφωνα με το οποίο ο κατηγορούμενος θεωρείται αθώος μέχρι να αποφανθεί (με ειδική και εμπεριστατωμένη αιτιολογία) το Δικαστήριο ότι δεν είναι, καθώς με όλη αυτήν την προβολή και την έκταση που δίνουν τα ΜΜΕ, στήνεται ένα λαϊκό δικαστήριο που βγάζει εκ του προοιμίου συμπεράσματα περί της ενοχής του, παρά την ενδεχόμενη αθωότητα του κατηγορουμένου.

Περιπολικό της ΕΛ.ΑΣ. Έτος 1999
Άξιο αναφοράς είναι και το χαρακτηριστικό παράδειγμα εφαρμογής της copaganda το οποίο συναντάμε στην περίπτωση της δολοφονίας από την αστυνομία του 18χρονου Ρομά, Νίκου Σαμπάνη, τον Οκτώβριο του 2021, ο ποίος συμμετείχε σε κλοπή αυτοκινήτου και ο οποίος αρνήθηκε να σταματήσει σε σήμα της αστυνομίας. Η ανακοίνωση της αστυνομίας ανέφερε μεταξύ άλλων, ότι: *«Στην προσπάθειά τους να διαφύγουν, οι δράστες πραγματοποίησαν κίνηση όπισθεν και εμβόλισαν πέντε δίκυκλα ομάδων ΔΙ.ΑΣ. τραυματίζοντας συνολικά 7 αστυνομικούς. Οι αστυνομικοί έκαναν χρήση όπλου επιχειρώντας να ακινητοποιήσουν το όχημα, με αποτέλεσμα το θανάσιμο τραυματισμό του οδηγού και τον τραυματισμό ενός εκ των επιβαινόντων».*
Όπως αποδείχτηκε, ο νεκρός δεν καθόταν στην θέση του οδηγού και κανένας αστυνομικός δεν τραυματίστηκε και επομένως η ανακοίνωση της ΕΛ.ΑΣ. ήταν σχεδόν στο σύνολό της ψευδής. Οι αστυνομικοί είχαν ανοίξει πυρ σε κινήση του οχήματος και σε στιγμή που κανείς τους δεν διέτρεχε κίνδυνο για την ζωή του. Ο τρόπος που πυροβόλησαν ήταν με ευθείες βολές, τρόπος που δεν αποσκοπούσε στην ακινητοποίηση του αυτοκινήτου αλλά στην εξουδετέρωση των επιβαίνοντων.

Όπως αποδείχτηκε αργότερα, παρ'ότι στο δελτίο τύπου της ΕΛΑΣ δεν αναφερόταν πουθενά ότι οι αστυνομικοί πυροβόλησαν 36 φορές και ότι είχαν αγνοήσει ρητή εντολή του κέντρου επιχειρήσεων να σταματήσουν την καταδίωξη, δεν έγινε καμία αναφορά στο ότι οι επιβαίνοντες-θύματα της αστυνομίας ήταν άοπλοι και ανήλικοι. Μάλιστα ο δικηγόρος της οικογένειας του θύματος αποκάλυψε αργότερα ότι η αστυνομία μέσω του διαβιβαστικού της δικογραφίας παρουσίαζε το θύμα γεννημένο το 2001, ενώ επίσημα έγγραφα έδειχναν ότι είχε γεννηθεί το 2003 και συνεπώς ήταν μόλις 18 ετών. Το γραφείο τύπου της ΕΛΑΣ κατάφερε οι πρώτοι τίτλοι των ΜΜΕ να μιλούν για τραυματισμό 7 αστυνομικών, ενώ αρκετά ΜΜΕ πρόσθεσαν διαστρέβλωση με τον δικό τους παραμορφωτικό φακό στο συμβάν παρουσιάζοντας το θύμα ως επιτιθέμενο, αφήνωντας ασαφές το ποιος σκοτώθηκε. Λίγο μετά από αυτό το συμβάν πολλά ΜΜΕ πρόβαλαν θέματα για τα οποία οι αστυνομικοί ήταν άξιοι συγχαρητηρίων, όπως το άνοιγμα δρόμων για να περάσουν ασθενοφόρα, ενέργεια που προκάλεσε πολλά ερωτηματικά ως προς την χρονική στιγμή της παρουσίασής τους.

Η Copaganda στην τηλεόραση
--------------------------

Η Φιλιππινέζα δημοσιογράφος Marga Buenaventura που αρθρογαφεί για το CNN, περιέγραψε τη φιλιππινέζικη τηλεοπτική σειρά Ang Probinsyano ως copaganda.

Η πραγματικότητα δείχνει ότι οι σημερινές προοπτικές της αστυνομίας με αφήγηση «κακός» εναντίον «καλού» όπως τα αστυνομικά reallity "COPS" (αστυνομικοί) και το "Live PD", έχουν χαρακτηριστεί ως μια μορφή κοπαγάνδας που ελαχιστοποιεί την πλευρά του θύματος στην ιστορία. Αυτή η κριτική οδήγησε στην ακύρωση του "COPS" μαζί με παρόμοιες εκπομπές. Το Cops αναβίωσε στη συνέχεια, με νέα επεισόδια που προβλήθηκαν στο πρόγραμμα του Fox Nation ως "On Patrol: Live", ενώ η ιδέα του "Live PD" επέστρεψε στο Reelz με το μεγαλύτερο μέρος του προσωπικού του να συμμετέχει στο On Patrol: Live, το οποίο επί του παρόντος υπόκειται σε δικαστική διαμάχη για παραβίαση πνευματικών δικαιωμάτων με την A&E Networks.

### Αμερικανική τηλεόραση

Τηλεοπτικά franchise όπως Law & Order, NCIS και FBI και εκπομπές όπως Scandal, Major Crimes, Chicago PD, Blue Bloods, Hawaii Five-0, Criminal Minds, Magnum, P.I. S.W.A.T. και Rookie Blue έχουν περιγραφεί ως «κοπαγανδικές αφηγήσεις Ο Ντικ Γουλφ, ο παραγωγός του franchise Law & Order, περιέγραψε τον εαυτό του ως "ασύστολα υπέρ της επιβολής του νόμου." Στον απόηχο των διαμαρτυριών, οι εκκλήσεις για ακύρωση των τηλεοπτικών εκπομπών κοπαγκάνδας εισήλθαν στην επικρατούσα τάση.

### Ελληνική τηλεόραση

Στην ελληνική τηλεόραση προβάλλονται όλες οι παραπάνω αμερικάνικες αστυνομικές σειρες με συχνότερη αυτη του Ντετέκτιβ Μονκ, καθώς και ελληνικές, όπως η Ίχνη, με επιδράσεις από τις αμερικανικές σειρές. Μερικές από τις ελληνικές αστυνομικές σειρές οι οποίες προβλήθηκαν και προβάλλονται απο την ελληνική τηλεόραση εξωραΐζοντας τους αστυνομικούς, την αστυνομία και τον τρόπο που λειτουργεί είναι Ο θάνατος του Τιμόθεου Κώνστα, Οι Iερόσυλοι, Οι ιστορίες του αστυνόμου Μπέκα, Ανατομία ενός εγκλήματος, Τμήμα Ηθών και πιο πρόσφατες Ο σκαραβαίος.

Ελληνικές αστυνομικές σειρές που όμως προβλήθηκαν καμουφλαρισμένες ως "σαπουνόπερες", "δραματικές" και "κοινωνικές" ήταν Η λάμψη, και Καλημέρα Ζωή του Νίκου Φώσκολου και αποτελούν το μοτίβο των σημερινών σειρών, γνωστό και ως «Φωσκολισμός», αφού δεν υπάρχει ελληνική "δραματική" σειρά που να μην εμπεριέχει ρόλο "μπάτσου" και ρόλο "εισαγγελέα" στο καστ. Μερικές απο αυτές είναι η σειρές Άγριες Μέλισσες, Μπρούσκο, Ο Παράδεισος των Κυριών και Η γη της ελιάς. Το κοινό χαρακτηριστικό αυτών των σειρών είναι οι όλοι οι ήρωες είναι "μπλεγμένοι σε παρανομίες" και οι "αστυνομικοί πάντα τους πιάνουν" στο τέλος, με επαγγελματισμό και ευσυνειδησία, αλλά και χωρίς χρήση βίας. Επίσης, ένα άλλο κοινό αυτών των σειρών είναι ότι οι ηθοποιοί που επιλέγονται για τους ρόλους των αστυνομικών είναι όλοι πολύ ευπαρουσίαστοι και συμπαθητικοί.

Δείτε επίσης
------------

* Black Lives Matter
* Δολοφονία του Αλέξανδρου Γρηγορόπουλου
* Ταραχές του Δεκεμβρίου 2008 στην Ελλάδα
* Δολοφονία του Μιχάλη Καλτεζά

Παραπομπές
----------

1. ↑  Gallagher, Brenden (28 Φεβρουαρίου 2020). «Just say no to viral 'copaganda' videos». *Daily Dot*.
2. ↑  Thomas, Aaron Rahsaan (8 Ιουνίου 2020). «Is TV Finally Done With "Heroic" Cops? A Black Showrunner Says, "Hell F\*cking No"». *Vanity Fair*.
3. ↑  Boyd, Ronnie (5 Ιανουαρίου 2018). «Netflix's 'Bright' is copaganda, plain and simple». *Afropunk*.
4. ↑  Metz, Nina (13 Φεβρουαρίου 2020). «Do cop shows like 'Chicago P.D.' reinforce misperceptions about race and criminal justice? A new study says yes.». *Chicago Tribune*.
5. ↑  Pfarrer, Steve (31 Ιανουαρίου 2020). «Book Bag: 'Full Dissidence: Notes From an Uneven Playing Field' by Howard Bryant». *Daily Hampshire Gazette*.
6. 1 2 3  Gallagher, Brenden (28 Φεβρουαρίου 2020). «Just say no to viral 'copaganda' videos». *The Daily Dot*. Ανακτήθηκε στις 4 Δεκεμβρίου 2023.
7. ↑  Karakatsanis, Alec (20 Ιουλίου 2022). «Police Departments Spend Vast Sums of Money Creating 'Copaganda'». *Jacobin*. Ανακτήθηκε στις 1 Νοεμβρίου 2023.
8. ↑  Grady, Constance (12 Απριλίου 2021). «How 70 years of cop shows taught us to valorize the police». *Vox* (στα Αγγλικά). Ανακτήθηκε στις 21 Οκτωβρίου 2023.
9. 1 2  Metz, Nina (13 Φεβρουαρίου 2020). «Study shows TV like 'NCIS' reinforce misperceptions of race». *Chicago Tribune*. Ανακτήθηκε στις 21 Οκτωβρίου 2023.
10. ↑  Thomas, Aaron Rahsaan (8 June 2020). «Is TV Finally Done With 'Heroic' Cops? A Black Showrunner Says, 'Hell F\*cking No'». *Vanity Fair*.. Ανακτήθηκε στις 4 December 2023.
11. ↑  Thompson, E.P. (1 January 1979). «The Secret State» (στα αγγλικά). *Race & Class* **20** (3): 219–242. doi:10.1177/030639687902000301. ISSN 0306-3968.. Ανακτήθηκε στις 15 May 2021.
12. ↑  Frazer-Carroll, Micha (10 Ιουλίου 2020). «Copaganda: Why film and TV portrayals of the police are under fire». *The Independent* (στα Αγγλικά). Ανακτήθηκε στις 1 Νοεμβρίου 2023.
13. ↑  Wilbur, Brock (10 Ιουνίου 2020). «The time has come to cancel 'copaganda' television, and it is long overdue». *The Pitch*. Ανακτήθηκε στις 4 Δεκεμβρίου 2023.
14. ↑  Schneider, Michael (10 Ιουνίου 2020). «A&E Canceling 'Live PD' Following Ongoing Protests Against Police Brutality». *Variety*. Ανακτήθηκε στις 4 Δεκεμβρίου 2023.
15. ↑  Adams, Kiersten (5 Ιουνίου 2020). «Copaganda: Why Cops Kneeling in Protest is not Solidarity, It's Problematic». *Blavity* (στα Αγγλικά). Ανακτήθηκε στις 8 Νοεμβρίου 2023.
16. 1 2  Walker, Chris (1 Ιουνίου 2020). «Police Attacked Protesters After Kneeling for 'Solidarity' Photo Op, Activists Say». *Truthout*. Ανακτήθηκε στις 30 Απριλίου 2023.
17. 1 2 3 4  Boyd, Ronnie (5 Ιανουαρίου 2018). «Netflix's 'Bright' is copaganda, plain and simple». *Afropunk*.
18. ↑  Holson, Laura M. (23 Ιουλίου 2018). «Police Officers Lip-Sync as Part of Public Relations Dance». *The New York Times*. Ανακτήθηκε στις 4 Δεκεμβρίου 2023.
19. ↑  Lovell, Jarret S. (June 7, 2023). «Media Power & Information Control: A Study of Police Organizations & Media Relations». *The National Institute of Justice*. .
20. ↑  «Amid Ferguson tension, emotional hug goes viral». *CBS News*. CBS/AP. 29 Νοεμβρίου 2014. Ανακτήθηκε στις 4 Δεκεμβρίου 2023.
21. ↑  Scanlan, Sarah (24 Αυγούστου 2018). «Lip sync challenge: Police battle best songs in this video bracket». *USA Today*. Ανακτήθηκε στις 4 Δεκεμβρίου 2023.
22. ↑  Grasso, Samantha (27 Αυγούστου 2018). «Police are competing for the 'best' viral lip sync challenge in the nation». *The Daily Dot*. Ανακτήθηκε στις 4 Δεκεμβρίου 2023.
23. ↑  Dingfelder, Sadie (7 February 2019). «The new National Law Enforcement Museum is straight-up copaganda». *The Washington Post*.. Ανακτήθηκε στις 4 December 2023.
24. ↑  Ciccariello-Maher, George (2021). *A World Without Police: How Strong Communities Make Cops Obsolete*. London: Verso Books. σελ. 35. ISBN 9781839760075. Ανακτήθηκε στις 1 Ιουνίου 2022.
25. 1 2  Memmott, Mark (7 July 2016). «Recommended Listening: Why Not To Use The Phrase "Officer-involved Shooting"» (στα αγγλικά). *NPR*.. Ανακτήθηκε στις 1 June 2022.
26. ↑  Frazier, Mya (7 August 2020). «Stop using 'officer-involved shooting'» (στα αγγλικά). *Columbia Journalism Review*.. Ανακτήθηκε στις 1 June 2022.
27. 1 2  Soderberg, Brandon; Friedman, Andy (13 January 2022). «Major Media Outlets Can't Stop Describing Police Violence As 'Officer-Involved' Incidents» (στα αγγλικά). *HuffPost*.. Ανακτήθηκε στις 1 June 2022.
28. ↑  Malone, Emerson (4 Μαΐου 2023). «We Need To Abolish The 'Exonerative Tense' Of Headlines». *BuzzFeed News* (στα Αγγλικά). Ανακτήθηκε στις 21 Οκτωβρίου 2023.
29. ↑  Iannelli, Jerry (12 October 2021). «Why the Media Won't Stop Using 'Officer-Involved Shootings'» (στα αγγλικά). *The Appeal*.. Ανακτήθηκε στις 1 June 2022.
30. ↑  Rieti, John· Jeffords, Shawn (14 Φεβρουαρίου 2023). «Toronto police spending $337K on a podcast to avoid perception they're making 'copaganda'». *CBC.ca*. Ανακτήθηκε στις 1 Νοεμβρίου 2023.
31. ↑  Johal, Rumneek (8 Δεκεμβρίου 2022). «Police across Canada are investing in 'copaganda' reports that criticize the social safety net». *PressProgress* (στα Αγγλικά). Ανακτήθηκε στις 1 Νοεμβρίου 2023.
32. ↑  St. Denis, Jen (9 Νοεμβρίου 2022). «'Copaganda': Critics Challenge Police Report on Social Spending». *The Tyee*. Ανακτήθηκε στις 1 Νοεμβρίου 2023.
33. ↑  Salutin, Rick (28 Οκτωβρίου 2022). «Rick Salutin: From 'copaganda' to the convoy inquiry: Lessons to be learned». *Toronto Star* (στα Αγγλικά). Ανακτήθηκε στις 1 Νοεμβρίου 2023.
34. ↑  «Ρούλα Πισπιρίγκου: Συνεχίζεται η απολογία της για το θάνατο της Τζωρτζίνας». *newsit.gr*. 1 Αυγούστου 2024.
35. ↑  «Ρούλα Πισπιρίγκου: Παραπέμπεται σε δίκη για τον θάνατο της Τζωρτζίνας- «Καταπέλτης» το βούλευμα». *lifo.gr*. 6 Οκτωβρίου 2022.
36. ↑  «Δίκη Πισπιρίγκου: Για «προκατάληψη» έκανε λόγο ο Αλέξης Κούγιας». *kathimerini.gr*. 14 Φεβρουαρίου 2024.
37. ↑  «ΕΛ.ΑΣ. Ανακοίνωση για ανθρωποκτονία Νίκου Σαμπάνη». *drive.google.com*. 23 Οκτωβρίου 2021.
38. ↑  «Ανακοίνωση της ΕΛ.ΑΣ. της 23ης Οκτωβρίου 2021». *themanifoldfiles.org*. 23 Οκτωβρίου 2021.
39. ↑  «Το χρονικό της δολοφονίας – 36 σφαίρες και ένα νεκρός». *in.gr*. 16 Φεβρουαρίου 2022.
40. ↑  «Racial profiling και παραβίαση κανόνων εμπλοκής». *in.gr*. 22 Οκτωβρίου 2021.
41. ↑  «Μια τρισδιάστατη ανασύνθεση της δολοφονίας στο Πέραμα». *in.gr*. 6 Μαΐου 2022.
42. ↑  Buenaventura, Marga (10 Αυγούστου 2021). «Why are we still watching copaganda?». *CNN Philippines* (στα Αγγλικά). Αρχειοθετήθηκε από το πρωτότυπο στις 1 Νοεμβρίου 2023. Ανακτήθηκε στις 1 Νοεμβρίου 2023.
43. ↑  Leidy, Josh (9 Δεκεμβρίου 2020). «Copaganda: An Introduction to How Media Affects Our Perception of Policing and Criminal Justice». *Cinespeak*. Ανακτήθηκε στις 13 Απριλίου 2023.
44. ↑  Joseph, Funké (5 Μαρτίου 2019). «The Complications of Liking 'Brooklyn Nine-Nine' as a Black Man». *Vice*.
45. 1 2  «Law & Order». *Last Week Tonight with John Oliver* (στα Αγγλικά). HBO. 12 Σεπτεμβρίου 2022. Ανακτήθηκε στις 3 Φεβρουαρίου 2023 – μέσω YouTube.
46. ↑  «Το τέλος του Φώσκολου και μια «Λάμψη» που δεν σβήνει ποτέ…». *mao.gr*. 31 Οκτωβρίου 2013.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ελληνικά σώματα ασφαλείας |
| --- |
|  |
| 
Κυβερνητικό Συμβούλιο Εθνικής Ασφάλειας (ΚΥΣΕΑ) |
|  |
| Υπουργείο Προστασίας του Πολίτη | 
* Ελληνική Αστυνομία
* Πυροσβεστικό Σώμα Ελλάδας
 |
|  |
| Υπουργείο Ναυτιλίας και Νησιωτικής Πολιτικής | 
* Λιμενικό Σώμα (στρατιωτικά συγκροτημένο)
 |
|  |
| Ιστορικές υπηρεσίες | 
* Ελληνική Χωροφυλακή (1833–1984)
* Αστυνομία Πόλεων (1921–1984)
 |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ελλάδα |
| --- |
|  |
| Ιστορία | 
* Αρχαία Ελλάδα
* Βυζαντινή αυτοκρατορία
* Οθωμανική κυριαρχία
* Επανάσταση
* Νεότερη Ελλάδα
 |  |
|  |
| Γεωγραφία | 
* Γεωγραφικά διαμερίσματα
* Πόλεις
* Νησιά
* Κλίμα
* Λίμνες
* Βουνά
* Εθνικοί δρυμοί
* Ποταμοί
* Περιβάλλον
* Σεισμοί
* Ηφαίστεια
 |
|  |
| Πολιτική | 
* Εθνικός ύμνος
* Εθνόσημο
* Σημαία
* Κατάλογος ελληνικών σημαιών
* Σύνταγμα (Ιστορία)
* Βουλή
* Εκλογικό σύστημα
* Κόμματα
* Διοικητική διαίρεση
* Ένοπλες δυνάμεις (Θητεία)
* Αστυνομία
* Ανθρώπινα δικαιώματα
 |
|  |
| Οικονομία | 
* Κεντρική τράπεζα
* Χρηματιστήριο
* Τηλεπικοινωνίες
* Μεταφορές
* Ιστορία (οικονομικό θαύμα
* κρίση)
* Αγροτικός τομέας
* Τράπεζες
* Βιομηχανία
* Ναυτιλία
* Λιμάνια
* Ενέργεια
* Φορολογία
* Τουρισμός
* Εργατικά σωματεία
 |
|  |
| Κοινωνία | 
* Γλώσσες (Ελληνικά)
* Δημογραφία
* Διασπορά
* Εκπαίδευση
* Θρησκεία
* Υγεία
* ΜΜΕ (Τηλεόραση  · Ραδιόφωνο  · Εφημερίδες)
* Μετανάστευση
* Εγκληματικότητα
* Μειονότητες
* Γυναίκα
 |
|  |
| Πολιτισμός | 
* Αρχιτεκτονική
* Λογοτεχνία
* Μουσική
* Κινηματογράφος
* Τέχνη
* Χοροί
* Kουζίνα
* Ονομασίες των Ελλήνων
* Αθλητισμός
* Αργίες
 |
|  |
| 
Κατηγορία · Πύλη |

 |